“ใครเป็นใคร”หลบภาษีมรดก
จากกรณี ผลบังคับใช้เก็บภาษีมรดกในวันที่ 1 กุมภาพันธ์ 2559 เป็นการจัดเก็บจากบุคคลที่ได้รับมรดก ในอัตราร้อยละ 10 ของมูลค่ามรดกในส่วนที่เกิน 100 ล้านบาท แต่ถ้าผู้ที่ได้รับมรดกเป็นบุพการี หรือผู้สืบสันดาน ได้แก่ พ่อ แม่ ปู่ ย่า ตา ยาย ลูก หลาน เหลน ฯลฯ ให้เสียภาษีในอัตราร้อยละ 5 ของมูลค่ามรดกในส่วนที่เกิน 100 ล้านบาท
23 ม.ค. 2559

จากกรณี ผลบังคับใช้เก็บภาษีมรดกในวันที่ 1 กุมภาพันธ์ 2559 เป็นการจัดเก็บจากบุคคลที่ได้รับมรดก ในอัตราร้อยละ 10 ของมูลค่ามรดกในส่วนที่เกิน 100 ล้านบาท แต่ถ้าผู้ที่ได้รับมรดกเป็นบุพการี หรือผู้สืบสันดาน ได้แก่ พ่อ แม่ ปู่ ย่า ตา ยาย ลูก หลาน เหลน ฯลฯ ให้เสียภาษีในอัตราร้อยละ 5 ของมูลค่ามรดกในส่วนที่เกิน 100 ล้านบาท
ทำให้บรรดาเศรษฐีหุ้นไทยทั้งหลาย “ไม่ว่าใครเป็นใคร” ในบริษัทจดทะเบียนในตลาดหลักทรัพย์แห่งประเทศไทย แห่โอนหุ้นหนีเกณฑ์ภาษีมรดกก่อนบังคับใช้กันให้ควั่ก 
โดยมีรายชื่อบุคลในตระกูลดัง โอนหุ้นออก และรับโอนหุ้น ให้แก่บุคคลในครอบครัว ญาติพี่น้อง และบุคลใกล้ชิด ทยอยออกมานับตั้งแต่ วันที่ 5 สิงหาคม 2558 ที่ผ่านมา หลังมีพระราชกิจจานุเบกษาได้ประกาศใช้ พระราชบัญญาติภาษีการรับมรดก พ.ค. 2558
ด้วยข้อมูลดังกล่าวมีจำนวนเยอะ ซึ่งไม่สามารถจะนำเสนอได้ทั้งหมด ดังนั้น “ข่าวหุ้นธุรกิจ” ได้รวบรวมข้อมูลบุคคลที่มีการโอนและรับโอน จากวันที่ 1 ธ.ค.58 ถึง 18ม.ค.59 (ข้อมูลดูได้จากตาราง)
คราวนี้มาดูที่บุคคลโอนหุ้นเยอะ ได้แก่ 1) วิชัย ทองแตง โอน BDMS จำนวน 173,000,000 หุ้น พบว่าโอนให้บุตร 4 คน 2) ชนะชัย ลีนะบรรจง โอน EMC จำนวน 800,000,000 หุ้น พบว่าโอนให้บุตร 3 คน 3) ประสาร มาลีนนท์ ทำเป็นรายการขาย BEC จำนวน 111,667,500 หุ้น พบว่าขายให้บุตร 5 คน 4) ประวิทย์ มาลีนนท์ ทำเป็นรายการขาย BEC จำนวน 117,575,000 หุ้น พบว่าขายให้บุตร 4 คน 5) วรพันธ์ อุณจกร โอน VIBHA จำนวน 150,000,000 หุ้น พบว่าให้บุตร 2 คน
ข้อมูลข้างต้นเห็นได้ว่า ใครเป็นใคร ก็ต่างหนีเกณฑ์เก็บภาษีมรดกทั้งสิ้น
และแน่นอนว่า งานนี้ยังมีพวกเศรษฐีหุ้นไทยที่เหลือจะโอนหุ้นออกมาก่อนถึงเส้นตายแน่ๆ!!
 
…
ตารางวันที่ทำรายการของเศรษฐีหุ้นไทย ช่วงวันที่ 1 ธ.ค. 58 ถึง 18 ม.ค. 59
 